"Setswana Puo ya Gae (HL)/P1 11 DBE/Ngwanaitseele 2021 NSC POTSO 5 Buisa temana e e latelang, mme morago o arabe dipotso. SETLHANGWA F 1 Ya re ke re ke a mo utswa, ka fitlhela a nketile pele mme ke tlaa jela mo tafoleng: 'Fela.' Ka ithaya ka re o tlaa tshega. A nyeba fela, a ba a setlhafala. A retologa, a nteba mo matlhong, a bua le nna jaaka o ka dira ka ngwana a se na tsebe. 2 Bonyana! E le gona bo sang mo tlhaloganyong ya me. Re tlhola re ile 5 mminong, go twe ke rutwa setapa; dibaesekopo tsa masigo re di ya mmoelela, e re re le mo boidiiding jalo, a nnyaragane, a ye go nna le ba bangwe, mme e re tsotlhe di fedile a se ka a lebala go mpotsa gore a go ne go le monate. 3 Ee, go a sedimoga jaanong. E le motho wa go buisa dibuka tsa bo 'Fair Lady' 10 le bo 'Scope', mme e bile a kgothaletse gore e ne e re re ikhuditse, motlha o tshwana le o, re di patlamele mo meriting, re itisa mmogo ka tsona. 4 Ka gopola motlha ke kopana le Joe la ntlha. Ditlhopha tsa bo di ngangalane ka kgwele ya dinao mo lebaleng. Batho ba tlile ka makatlanamane, bangwe ba goa ka boitumelo. Bangwe ba tletse fela go tla go sotla ka ba bangwe, 15 mme bangwe gape, jaaka nna le Joe, ba sa bone sepe fela sa bontle jwa letsatsi leo. [E nopotswe go tswa go Mokaragana, BD Magoleng le SF Motlhake] 5.1 Dirisa lekwalwatshwana 'fitlhela' mo polelong ka bokao jo bo farologaneng le jo bo mo go mola 1. (1) 5.2 Nopola sekao sa leitiri go tswa mo temaneng ya 1. (1) 5.3 Naya lelatodi la lereo 'bonyana' mo go mola 5. (1) 5.4 Naya mofuta wa letlhalosi le le thaletsweng mo go mola 7. (1) 5.5 Fetolela mola o o latelang go nna puosebui. A mpotsa gore a go ne go le monate. (MOLA 8 le 9) (1) 5.6 Leemedi 'tsona' mo go mola 12 le dirisitswe jang? (1) 5.7 Leinatswako le le thaletsweng mo go mola 14, le bopilwe ka dipopego dife tsa puo (dikarolopuo)? (2) 5.8 Bolela gore thuanyi e e ntshofaditsweng mo go mola14 ke efe? (1) 5.9 Dirisa lesupi le le thaletsweng mo go mola 17 mo polelong go supa kgatelelo. (1) [10] PALOGOTLHE YA KAROLO YA C: 30 PALOGOTLHE YA TLHATLHOBO: 70 Kwalololo e ileditswe"